CELEX: 32019D1742
Language: mt
Date: 2019-10-17 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1742 tas-17 ta’ Ottubru 2019 dwar il-konformità tar-rati għal kull unità għaż-żoni tal-imposti mar-Regolamenti ta’ Implimentazzjoni (UE) Nru 390/2013 u (UE) Nru 391/2013 (notifikata bid-dokument C(2019) 7333) (Test b’rilevanza għaż-ŻEE)

21.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 267/9
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1742
         tas-17 ta’ Ottubru 2019
         dwar il-konformità tar-rati għal kull unità għaż-żoni tal-imposti mar-Regolamenti ta’ Implimentazzjoni (UE) Nru 390/2013 u (UE) Nru 391/2013
         
            (notifikata bid-dokument C(2019) 7333)
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta’ Marzu 2004 dwar il-forniment ta’ servizzi ta’ navigazzjoni tal-ajru fl-Ajru Uniku Ewropew (ir-Regolament tal-forniment ta’ servizz) (1), u b’mod partikolari l-Artikolu 15(4) tiegħu,
         Wara li kkunsidrat ir-Regolament ta’ Implimentazzjoni tal-Kummissjoni (UE) Nru 391/2013 tat-3 ta’ Mejju 2013 li jistabbilixxi skema komuni ta’ imposti għas-servizzi tan-navigazzjoni tal-ajru (2), u b’mod partikolari l-punti (d) u (e) tal-Artikolu 17(1) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni (UE) Nru 391/2013 jistabbilixxi skema komuni ta’ imposti għas-servizzi tan-navigazzjoni bl-ajru. L-iskema komuni ta’ imposti hija element integrali biex jintlaħqu l-objettivi tal-iskema ta’ prestazzjoni kif stabbilit fl-Artikolu 11 tar-Regolament (KE) Nru 549/2004 tal-Parlament Ewropew u tal-Kunsill (3) u fir-Regolament ta’ Implimentazzjoni tal-Kummissjoni (UE) Nru 390/2013 (4).
                  
               
                     (2)
                  
                  
                     Id-Deċiżjoni ta’ Implimentazzjoni tal-Kummissjoni 2014/132/UE (5) tistabbilixxi l-miri tal-prestazzjoni għall-Unjoni kollha, inkluż il-mira tal-kosteffiċjenza tas-servizzi tan-navigazzjoni bl-ajru en route, espressa fi spejjeż unitarji ddeterminati għall-forniment ta’ dawk is-servizzi, għat-tieni perjodu ta’ referenza 2015-2019.
                  
               
                     (3)
                  
                  
                     Skont il-punti (b) u (c) tal-Artikolu 17(1) tar-Regolament ta’ Implimentazzjoni (UE) Nru 391/2013, il-Kummissjoni għandha tivvaluta r-rati għal kull unità għaż-żoni tal-imposti ppreżentati mill-Istati Membri lill-Kummissjoni f’konformità mal-Artikolu 9(1) u (2) ta’ dak ir-Regolament ta’ Implimentazzjoni. Dik il-valutazzjoni tikkonċerna l-konformità ta’ dawn ir-rati għal kull unità mar-Regolamenti ta’ Implimentazzjoni (UE) Nru 390/2013 u (UE) Nru 391/2013.
                  
               
                     (4)
                  
                  
                     Il-Kummissjoni wettqet il-valutazzjoni tagħha tar-rati għal kull unità għall-2019 bl-għajnuna tal-Unità tar-Rieżami tal-Prestazzjoni tal-Eurocontrol u tal-Uffiċċju Ċentrali tal-Imposti tar-Rotot tal-Eurocontrol, permezz tad-data u tal-informazzjoni addizzjonali mogħtija mill-Istati Membri sal-1 ta’ Ġunju 2018 u sal-1 ta’ Novembru 2018. Il-valutazzjoni tal-Kummissjoni qieset ukoll l-ispjegazzjonijiet mogħtija u l-korrezzjonijiet magħmula mill-Istati Membri fir-rati għal kull unità għall-2019 għas-servizzi en route.
                  
               
                     (5)
                  
                  
                     Fil-21 ta’ Diċembru 2018, il-Greċja, l-Italja, Ċipru u Malta bħala Membri tal-Blokk tal-Ispazju tal-Ajru Funzjonali (FAB) BlueMed ippreżentaw miri ġodda ta’ prestazzjoni riveduti tal-FAB abbażi ta’ miżuri korrettivi, fejn meħtieġ, li wara ġew ivvalutati mill-Kummissjoni. Fir-rigward tal-qasam ta’ prestazzjoni ewlieni tal-kapaċità, il-Kummissjoni vvalutat il-konsistenza ta’ dawk il-miri riveduti ġodda għad-dewmien tal-ġestjoni tal-fluss tat-traffiku tal-ajru en route skont il-kriterji kollha stabbiliti fil-punt 4 tal-Anness IV tar-Regolament ta’ Implimentazzjoni (UE) Nru 390/2013. Dik il-valutazzjoni wriet li dawk il-miri riveduti ġodda huma konsistenti mal-mira ta’ prestazzjoni rilevanti għall-Unjoni kollha. Il-Kummissjoni nnotifikat lill-Istati Membri kkonċernati dwar dan. Konsegwentament, l-Italja jenħtieġ li tiġi nnotifikata li r-rata għal kull unità għall-2018 hija konformi mar-Regolamenti ta’ Implimentazzjoni (UE) Nru 390/2013 u (UE) Nru 391/2013.
                  
               
                     (6)
                  
                  
                     Il-Kummissjoni rċeviet riassigurazzjonijiet mill-awtoritajiet Griegi li l-kostijiet iddeterminati inklużi fir-rati għal kull unità għas-snin 2017 u 2018 jikkonformaw mar-Regolament (UE) Nru 391/2013. Jenħtieġ li l-Greċja tiġi nnotifikata li, abbażi tal-informazzjoni disponibbli bħalissa, ir-rati għal kull unità en route għaż-żona tal-imposti tal-Greċja għas-snin 2017 u 2018 jikkonformaw mar-Regolamenti ta’ Implimentazzjoni (UE) Nru 390/2013 u (UE) Nru 391/2013.
                  
               
                     (7)
                  
                  
                     Il-Kummissjoni sabet ukoll, f’konformità mal-punt (d) tal-Artikolu 17(1) tar-Regolament ta’ Implimentazzjoni (UE) Nru 391/2013, li r-rati għal kull unità għaż-żoni tal-imposti en route għall-2019 li ppreżentaw il-Belġju, il-Bulgarija, iċ-Ċekja, id-Danimarka, il-Ġermanja, l-Estonja, l-Irlanda, il-Greċja, Spanja, Franza, il-Kroazja, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja u r-Renju Unit jikkonformaw mar-Regolamenti ta’ Implimentazzjoni (UE) Nru 390/2013 u (UE) Nru 391/2013. Dawk l-Istati Membri għandhom jiġu nnotifikati dwar dik is-sejba.
                  
               
                     (8)
                  
                  
                     Is-sejba u n-notifika li r-rati għal kull unità għaż-żoni tal-imposti huma konformi mar-Regolamenti ta’ Implimentazzjoni (UE) Nru 390/2013 u (UE) Nru 391/2013 huma mingħajr preġudizzju għar-rieżami u l-investigazzjonijiet li għaddejjin previsti fl-Artikolu 16 tar-Regolament (KE) Nru 550/2004,
                  
               ADOTTAT DIN ID-DEĊIŻJONI:
         
            Artikolu 1
            Ir-rati għal kull unità tal-2019 għaż-żoni tal-imposti en route stabbiliti fl-Anness ta’ din id-Deċiżjoni jikkonformaw mar-Regolamenti ta’ Implimentazzjoni (UE) Nru 390/2013 u (UE) Nru 391/2013.
         
         
            Artikolu 2
            Ir-rata għal kull unità għaż-żona tal-imposti en route tal-Italja għall-2018 ta’ EUR 79,98 tikkonforma mar-Regolamenti ta’ Implimentazzjoni (UE) Nru 390/2013 u (UE) Nru 391/2013. Ir-rati għal kull unità għaż-żona tal-imposti en route tal-Greċja għall-2017 ta’ EUR 29,95 u għall-2018 ta’ EUR 31,47 jikkonformaw mar-Regolamenti ta’ Implimentazzjoni (UE) Nru 390/2013 u (UE) Nru 391/2013.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-17 ta’ Ottubru 2019.
            
               
                  Għall-Kummissjoni
               
               Violeta BULC
               
                  Membru tal-Kummissjoni
               
            
         
         
            (1)  ĠU L 96, 31.3.2004, p. 10.
         
            (2)  Ir-Regolament ta’ Implimentazzjoni tal-Kummissjoni (UE) Nru 391/2013 tat-3 ta’ Mejju 2013 li jistabbilixxi skema komuni ta’ imposti għal servizzi tan-navigazzjoni tal-ajru (ĠU L 128, 9.5.2013, p. 31).
         
            (3)  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (ĠU L 96, 31.3.2004, p. 1).
         
            (4)  Ir-Regolament ta’ Implimentazzjoni tal-Kummissjoni (UE) Nru 390/2013 tat-3 ta’ Mejju 2013 li jistabbilixxi skema ta’ prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
         
            (5)  Id-Deċiżjoni ta’ Implimentazzjoni tal-Kummissjoni 2014/132/UE tal-11 ta’ Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta’ twissija għat-tieni perjodu ta’ referenza 2015-19 (ĠU L 71, 12.3.2014, p. 20).
      
      
         
            ANNESS
            Rati għal kull unità en route għall 2019
            
                         
                     
                     
                        Żona tal-imposti
                     
                     
                        Rata għal kull unità en route għall-2019 fil-munita nazzjonal (1)
                        
                     
                  
                        1
                     
                     
                        Il-Belgju-Lussemburgu
                     
                     
                        67,55
                     
                  
                        2
                     
                     
                        Il-Bulgarija
                     
                     
                        61,17
                     
                  
                        3
                     
                     
                        Iċ-Ċekja
                     
                     
                        1029,20
                     
                  
                        4
                     
                     
                        Id-Danimarka
                     
                     
                        425,18
                     
                  
                        5
                     
                     
                        Il-Ġermanja
                     
                     
                        63,63
                     
                  
                        6
                     
                     
                        L-Estonja
                     
                     
                        29,17
                     
                  
                        7
                     
                     
                        L-Irlanda
                     
                     
                        28,12
                     
                  
                        8
                     
                     
                        Il-Greċja
                     
                     
                        30,45
                     
                  
                        9
                     
                     
                        Spanja - il-Gżejjer Kanarji
                     
                     
                        49,82
                     
                  
                        10
                     
                     
                        Spanja Kontinentali
                     
                     
                        61,19
                     
                  
                        11
                     
                     
                        Franza
                     
                     
                        60,81
                     
                  
                        12
                     
                     
                        Il-Kroazja
                     
                     
                        313,27
                     
                  
                        13
                     
                     
                        L-Italja
                     
                     
                        77,96
                     
                  
                        14
                     
                     
                        Ċipru
                     
                     
                        31,84
                     
                  
                        15
                     
                     
                        Il-Latvja
                     
                     
                        27,02
                     
                  
                        16
                     
                     
                        Il-Litwanja
                     
                     
                        42,75
                     
                  
                        17
                     
                     
                        L-Ungerija
                     
                     
                        9 765,46 
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        In-Netherlands
                     
                     
                        56,77
                     
                  
                        20
                     
                     
                        L-Awstrija
                     
                     
                        67,74
                     
                  
                        21
                     
                     
                        Il-Polonja
                     
                     
                        175,02
                     
                  
                        22
                     
                     
                        Il-Portugall
                     
                     
                        24,68
                     
                  
                        23
                     
                     
                        Ir-Rumanija
                     
                     
                        140,60
                     
                  
                        24
                     
                     
                        Is-Slovenja
                     
                     
                        59,51
                     
                  
                        25
                     
                     
                        Is-Slovakkja
                     
                     
                        49,69
                     
                  
                        26
                     
                     
                        Il-Finlandja
                     
                     
                        49,88
                     
                  
                        27
                     
                     
                        L-Iżvezja
                     
                     
                        530,55
                     
                  
                        28
                     
                     
                        Ir-Renju Unit
                     
                     
                        52,00
                     
                  
               (1)  Dawn ir-rati għal kull unità ma jinkludux ir-rata għal kull unità amministrattiva għall-kostijiet tal-ħlas u tal-fatturazzjoni msemmija fl-Artikolu 18(1) tar-Regolament ta’ Implimentazzjoni (UE) Nru 391/2013 li tapplika għall-Istati firmatarji tal-Ftehim Multilaterali tal-Eurocontrol dwar l-imposti tar-rotot.